ΓΡΑΠΤΗ ΕΡΩΤΗΣΗ E-2347/01

υποβολή: Jules Maaten (ELDR) προς την Επιτροπή

(3 Αυγούστου 2001)

Θέμα: Καμπότζη

Με ποιον τρόπο οι σχέσεις της Ευρωπαϊκής Επιτροπής με την Καμπότζη συμβάλλουν στον τερματισμό της συστηματικής διαφθοράς στην εν λόγω χώρα και της πολιτικής καταπίεσης που ασκεί η κυβέρνηση, ειδικότερα σε ό,τι αφορά τον εκφοβισμό του κόμματος της αντιπολίτευσης Sam Rainsy, πολλοί από τουςποστηρικτές του οποίου βρήκαν το θάνατο τους τελευταίους μήνες·

Ποια πολιτικά μέτρα έχει λάβει η Επιτροπή για την προώθηση της νομιμότητας των τοπικών εκλογών που έχουν προγραμματισθεί για τις 3 Φεβρουαρίου 2002·

Οι έλεγχοι των σχεδίων ανάπτυξης της ΕΕ στην Καμπότζη παρέχουν ενδείξεις ότι η διαφθορά και η απάτη βρίσκονται σε ύφεση, ιδίως σε ό,τι αφορά τα σχέδια PRASAC 2 και PRASAC 3;

Aπάντηση του κ. Patten εξ ονόματος της Επιτροπής

(17 Σεπτεμβρίου 2001)

Η Επιτροπή αποδίδει μεγάλη σημασία στις σχέσεις μεταξύ της Ένωσης και των ασιατικών χωρών, στα θέματα που αφορούν την ορθή διακυβέρνηση, το σεβασμό των ανθρωπίνων δικαιωμάτων και την εξάλειψη της διαφθοράς

Στις σχέσεις της με την Καμπότζη, η Επιτροπή, μαζί με τα κράτη μέλη, εξακολουθεί να πιέζει για την αποτελεσματική εφαρμογή των δικαιωμάτων του ανθρώπου και της ορθής διακυβέρνησης. Αυτά τα θέματα παίζουν σημαντικό ρόλο στην στρατηγική συνεργασίας της Κοινότητας με την Καμπότζη και, από κοινού με άλλους χορηγούς, αποτελούν τη βάση όλων των προγραμμάτων συνεργασίας. Στις συνεχιζόμενες διμερείς επαφές της με τις αρχές της Καμπότζης, η Επιτροπή σε κάθε ευκαιρία τονίζει την ανάγκη να ενισχυθεί ο σεβασμός των αστικών και πολιτικών δικαιωμάτων στην Καμπότζη και εκφράζει κάθε συγκεκριμένη ανησυχία της.

Στις 26 Ιουλίου 2001, η Επιτροπή επιβεβαίωσε την προθυμία της να παράσχει στήριξη στις τοπικές εκλογές του Φεβρουαρίου 2002, δεδομένου ότι αποτελούν ένα περαιτέρω σημαντικό βήμα για την ενίσχυση της δημοκρατίας στην Καμπότζη. Η Επιτροπή θα διαθέσει τεχνική βοήθεια στην Εθνική Εκλογική Επιτροπή (NEC) και σε μη κυβερνητικές οργανώσεις (ΜΚΟ). Οι ακριβείς λεπτομέρειες αυτής της ενίσχυσης θα οριστικοποιηθούν ύστερα από αποστολή εμπειρογνωμόνων. Η Επιτροπή, μαζί με τα κράτη μέλη, εξετάζει επίσης επί του παρόντος τη δυνατότητα να στείλει επιτόπου αποστολή παρατηρητών της Ευρωπαϊκής Ένωσης για τις εκλογές. Στις σχετικές επαφές της με τις αρχές της Καμπότζης η Επιτροπή τόνισε τη σημασία να επικρατήσει ένα κλίμα χωρίς βία και εκφοβισμούς πριν και κατά τη διάρκεια των εκλογών και ναπάρξει επίσης μία αντικειμενική, αμερόληπτη και επαγγελματική συμπεριφορά της NEC στην όλη διαδικασία.

Οι έλεγχοι των αναπτυξιακών προγραμμάτων της Ένωσης στην Καμπότζη, και ιδίως το Πρόγραμμα Αποκατάστασης και Στήριξης του Γεωργικού Τομέα στην Καμπότζη (Prasac), δεν αποβλέπουν στην εκτίμηση της γενικής κατάστασης της χώρας όσον αφορά τη διαφθορά και την απάτη. Ο ρόλος τους περιορίζεται στο να καθορίζει εάν έχουν χρησιμοποιηθεί σωστά τα κεφάλαια του προγράμματος, βάσει της αποτελεσματικής χρηματοδοτικής διαχείρισης και των συστημάτων ελέγχου. Πολλά από τα προγράμματα ωστόσο στηρίζουν την εφαρμογή της ορθής διακυβέρνησης και τηςγιούς και αποτελεσματικής διαχείρισης στον τομέα στον οποίο εφαρμόζονται. Επιπλέον, οι ελεγκτές δεν ανακάλυψαν, στην περίπτωση των προγραμμάτων Prasac, περιπτώσεις απάτης ή διαφθοράς κατά την εκτέλεσή τους.